Alès

Alès () on Ranskan kunta ja 41 000 asukkaan kaupunki Etelä-Ranskassa. Se kuuluu Gardin departementtiin Languedoc-Roussillonin hallintoalueella. 

Alès sijaitsee 40 kilometriä pohjoisluoteeseen Nîmesin kaupungista Gardonjoen mutkan vasemmalla rannalla, 
Sitä pidetään Cévennes-vuoristoalueen epävirallisena ”pääkaupunkina”. Se muodostaa 50 ympäristökuntansa kanssa yhteenliittymän Alès Agglomération, jonka alueella asuu 98 000 asukasta.

Alès tunnetaan kaivostoiminnastaan ja kaivosalan oppilaitoksesta. Kaupungissa on Tour Vieillen kasvitieteellinen puutarha, johon on vapaa pääsy. Aiemmin Alès tunnettiin myös silkintuotannostaan, ja Louis Pasteur tutki kaupungissa 1800-luvulla silkkiperhosen tauteja. Hänen muistokseen on kaupunkiin pystytetty patsas.

Muita Alèsin alueen nähtävyyksiä ovat kaivosmuseo Mine Témoin d’Alès, Pierre André Benoit’n taidemuseo, Cévennesin kansallispuisto, Portesin linna ja Allègren keskiaikainen linnoituskaupunki.Sightseeings , Office de tourisme d'Alès en Chévennes, viitattu 1.2.2015.

Trumpetisti Maurice André (1933–2012) oli syntynyt Alèsissa.

Lähteet

 Aiheesta muualla 

Luokka:Gardin kunnat
Luokka:Ranskan kaupungit